Virtuaalinen lennonjohtopeli  Pelissä toimit tutkalennonjohtajana eri lentoasemilla. Tehtäväsi on saattaa kaikki koneet joko lähestymään tai ulosmenoportille riippuen onko kone tulossa vai lähdössä. Peliin on mahdollista luoda uusia lentoasemia melko helpolla. Lentoasema koostuu kahdesta tiedostosta nimi.txt ja nimi_pisteet.txt, joista ensimmäinen määrittelee lentoaseman paikan, nimen, korkeuden ja kiitotiet. Jälkimmäisessä määritellään sisään- ja uloslentopisteet.  Pelin muuttujat on koottu asetukset.ini tiedostoon, joka on täysin muokattavissa, joten pelistä voi tehdä itselleen helpomman tai melko haastavankin. Tärkeimmät asetukset ovat vaadittavien käsittelyjen määrä, koneiden yhtäaikainen määrä ja arvontasykli.